ΓΡΑΠΤΗ ΕΡΩΤΗΣΗ E-2691/02

υποβολή: Bart Staes (Verts/ALE) προς το Συμβούλιο

(26 Σεπτεμβρίου 2002)

Θέμα: Έγκριση ευρωπαϊκού κώδικα συμπεριφοράς σχετικά με τις εξαγωγές όπλων από τα κράτη μέλη

Το 1998, τα 15 κράτη μέλη της ΕΕ επέτυχαν συμφωνία σχετικά με έναν Κώδικα συμπεριφοράς της Ευρωπαϊκή Ένωσης σχετικά με τις εξαγωγές όπλων. Στις 10 Ιουλίου 2001, το Συμβούλιο είχε απαντήσει στην ερώτηση του κ. Wuori (P-3693/00(1)):

Κατά την άποψη του Συμβουλίου θα πρέπει να ελέγχεται η τήρηση του κώδικα συμπεριφοράς από τα συνδεδεμένα κράτη μέλη προτού προσχωρήσουν στην ένωση. Εξ άλλου όλα τους έχουν δεσμευθεί. Στο πλαίσιο των τακτικών συνεδριάσεων σε επίπεδο τρόικα τα συνδεδεμένα κράτη μέλη λαμβάνουν εμπεριστατωμένες πληροφορίες για τις δραστηριότητες που ασκούνται στους κόλπους του Συμβουλίου καθώς και για την εφαρμογή του κώδικα. Δυνατόν ωστόσο να προβλεφθούν και άλλες δράσεις συνεργασίας στον τομέα ελέγχου των εξαγωγών.

Όταν το Συμβούλιο αναφέρει ότι θα πρέπει να ελέγχεται η τήρηση του κώδικα συμπεριφοράς, μπορεί να διευκρινίσει από ποιον·

Τώρα που έχει περάσει ένας χρόνος από την ως άνω απάντηση στην ερώτηση του κ. Wuori, είναι σε θέση το Συμβούλιο να αξιολογήσει το βαθμό τήρησης του κώδικα συμπεριφοράς από ταποψήφια κράτη μέλη· Εάν ναι, σε ποιο συμπέρασμα καταλήγει· Εάν όχι, για ποιο λόγο· Με ποιον τρόπο δεσμεύθηκαν ταποψήφια κράτη μέλη να τηρήσουν τον κώδικα συμπεριφοράς: επισήμως ή ανεπισήμως· Μπορεί να αναφέρει το Συμβούλιο εάν προτίθεται να αρνηθεί την προσχώρηση των χωρών που δενπογράφουν επισήμως την εν λόγω δέσμευση·

Ποιες δραστηριότητες ασκεί το Συμβούλιο όσον αφορά την τήρηση του κώδικα συμπεριφοράς, για τις οποίες ταποψήφια κράτη μέλη λαμβάνουν εμπεριστατωμένες πληροφορίες·

Κρίνει το Συμβούλιο ότι είναι ωστόσο δυνατόν να προβλεφθούν και άλλες δράσεις συνεργασίας στον τομέα ελέγχου των εξαγωγών· Ποιες είναι αυτές· Σημαίνει τούτο ότι για ταποψήφια κράτη μέλη δεν θα ισχύουν οι ίδιοι κανόνες με εκείνους που ισχύουν για τα σημερινά κράτη μέλη· Εάν όχι, δεν συμμερίζεται το Συμβούλιο την άποψη ότι θα ήταν φρονιμότερο να διατηρηθεί ένα ενιαίο σύστημα εντός της ΕΕ· Στην περίπτωση αυτή, είναι διατεθειμένο το Συμβούλιο να μεριμνήσει για τη διατήρηση του σημερινού κώδικα συμπεριφοράς·

(1) ΕΕ C 340 E της 4.12.2001, σελ. 6.

Απάντηση

(18 Φεβρουαρίου 2003)

Ο Κώδικας Συμπεριφοράς της Ευρωπαϊκής Ένωσης για τις εξαγωγές όπλων, ο οποίος θεσπίσθηκε από το Συμβούλιο στις 8 Ιουνίου 1998, δεν εγκρίθηκεπό μορφήν νομικώς δεσμευτικής πράξης ούτε συνιστά διεθνή συμφωνία προςπογραφή ή μονογράφηση από τα κράτη μέλη. Ορισμένες τρίτες χώρες, μεταξύ των οποίων όλες οιποψήφιες χώρες, ευθυγραμμίσθηκαν προς τις αρχές του Κώδικα είτε κατά τη στιγμή της θέσπισής του είτε στη συνέχεια, με μονομερείς δηλώσεις. Συνεπεία τούτου, δεσμεύονται πολιτικά από τις αρχές του Κώδικα, αλλά δεν συμμετέχουν στον μηχανισμό διαβούλευσης ο οποίος περιέχεται στις λειτουργικές διατάξεις του.

Ο διάλογος με τις τρίτες χώρες οι οποίες έχουν συνταχθεί με τις αρχές του Κώδικα, ιδίως δε τις συνδεδεμένες ΧΚΑΕ, καθώς και την Κύπρο, Μάλτα και Τουρκία, άρχισε αμέσως μετά τη θέσπιση του Κώδικα και συνεχίσθηκε κατά τα τελευταία δύο έτη (δηλαδή το τρίτο και τέταρτο έτος εφαρμογής του). Κατά τη διάρκεια των δύο αυτών ετών, ελήφθησαν νέες πρωτοβουλίες με σκοπό τη βελτίωση της εφαρμογής του Κώδικα στις χώρες αυτές, τόσο σε νομοθετικό επίπεδο όσο και στο επίπεδο της τρέχουσας εφαρμογής του από τους ενεχόμενους φορείς.

Επιπλέον, πραγματοποιήθηκαν σεμινάρια για τις εξαγωγές όπλων προκειμένου να προωθηθεί η ευρύτερη ανταλλαγή πληροφοριών μεταξύ εμπειρογνωμόνων όλων των κρατών μελών και τωνποψηφίων χωρών σχετικά με τις πρακτικές του Ευρωπαϊκού Κώδικα Συμπεριφοράς. Τα σεμινάρια αυτά πραγματοποιήθηκαν στη Βαρσοβία (Ιανουάριος 2001), Λευκωσία (Ιούνιος 2001) και Σόφια (Μάρτιος 2002).

Ο ως άνω ενισχυμένος διάλογος έδωσε στα κράτη μέλη τη δυνατότητα να αποτιμήσουν τη σημαντική πρόοδο που σημείωσαν οιποψήφιες χώρες όσον αφορά τη βελτίωση και εφαρμογή της νομοθεσίας τους περί ελέγχου των εξαγωγών όπλων δυνάμει του Κώδικα.

Ταυτόχρονα, συνεχίσθηκαν οι εργασίες με στόχο τη μεγαλύτερη συμμετοχή τωνποψηφίων χωρών στον μηχανισμό διαβούλευσης και συμφωνήθηκε η αρχή της συμμετοχής τωνποψηφίων χωρών στις κοινοποιήσεις απόρριψης, καθώς και η αρχή της διαβίβασης των πληροφοριών αυτών συγκεντρωτικά.

Μετά την προσχώρηση στην ΕΕ, οιποψήφιες χώρες θα εφαρμόσουν πλήρως τις λειτουργικές διατάξεις του Κώδικα όπως όλα τα κράτη μέλη.